Trillemarka-Rollagsfjell naturreservat

Trillemarka-Rollagsfjell naturreservat utgjør hele {{formatnum:156000 daa}} og er et naturreservat i Buskerud fylke, der det inngår i kommunene Sigdal, Rollag, og Nore og Uvdal. Det nye, større naturreservatet ble fastsatt ved kgl.res. av 5. desember 2008, utvidet 6. desember 2024. Erik Solheim uttalte at området skal forvaltes av kommunene og det skal opprettes en politistilling.

Naturreservatet ble først opprettet som Trillemarka naturreservat den 13. desember 2002 og utgjorde da , og var da det største sammenhengende naturskogsområdet i hele Sør-Norge. Den 8. januar 2008 vedtok imidlertid daværende regjering å opprette Trillemarka-Rollagsfjell naturreservat, gjennom å utvide det eksisterende naturreservat til hele . Det tidligere Heimseteråsen naturreservat, som utgjorde , ble i den anledning også inkludert det nye naturreservat, som siden har blitt utvidet flere ganger.

Naturreservatet preges av urskognære miljøer og store forekomster av rødlistearter. Ved Gamlevolltjønnan i Rollag står den såkalte Minneskleivgrana, som har blitt årringdatert til år 1524 og regnes som Norges eldste levende grantre. Grana ble oppdaget av to forskere, Jørund Rolstad og Ken Olaf Storaunet, fra Skogforsk den 17. juli i 2003. Og det står flere gamle kjempegrantrær der, som Bustegrana (datert til 1548) og Veslehovde (datert til 1597). I tillegg finnes Dyrenatten-grana (datert til 1531) og Grensegrana (datert til 1590) ved Dyrenattane i Sigdal, tett på kommunegrensen mot Rollag.

I forbindelse med den store utvidelsen i 2008 fikk grunneierne 100 millioner kroner i kompensasjon for vernet.

Et populært turmål på grensen inn mot naturreservat er madonnastatuen, «Madonna med barnet». En stor skulptur av lys granitt plassert på toppen av Bjønneskortenatten i Eggedals vestfjell, {{formatnum:1020 moh}}. Turen opp fra parkeringsplassen ved Utvollane tar cirka én time, men er kun 3,1 km hver vei. Den stiger imidlertid 326 høydemeter. Sherpaer fra Nepal steinsatte stien opp dit i perioden 2016–2019.

 Fotnoter 

 Referanser 
Dagbladet: En seier for skogen, presentert 8. januar 2008

Jan Arne Dammen (2017-08-22) Madonnastatuen i Eggedal – Sherpaer steinsatte stien. Langs veien.

Tom Hellik Hofton (2004-2) Supplerende biologiske registreringer i Trillemarka-Rollagsfjell . Siste Sjanse, s. 4–6.

Miljøverndepartementet: Trillemarka-Rollagsfjell er vernet i dag (pressemelding 5. desember 2008)

 Eksterne lenker 

 Informasjonsside om Trillemarka-Rollagsjell
 Historien om Madonnastatuen (tre deler) – Visit Sigdal
 Madonnastatuen – UT.no

Kategori:Naturreservater i Buskerud
Kategori:Verneområder opprettet i 2002
Kategori:Verneområder opprettet i 2008
Kategori:Verneområder i Nore og Uvdal
Kategori:Rollags geografi
Kategori:Sigdals geografi